cy en de cy en ceb su en cy cy cy cy en cy cy pl cy es cy cy cy en cy en cy en en cy cy en en cy cy tr es
Mae Cwlwm Busnes Caerdydd yn rhoi cyfle i bobl busnes Caerdydd a'r cyffiniau — o bob sector — i gwrdd, rhwydweithio a thrafod materion yn ymwneud â busnes trwy gyfrwng y Gymraeg.
Mae'r Cwlwm yn trefnu cyfres o ddigwyddiadau drwy gydol y flwyddyn ym mhrifddinas Cymru. Dewch i drafod y datblygiadau diweddaraf mewn busnes a chreu cysylltiadau newydd drwy fynychu ein sgyrsiau gan bobl busnes llwyddiannus o Gymru, cinio blynyddol a digwyddiadau rhwydweithio. Cynhelir y digwyddiadau fel arfer rhwng mis Medi a mis Mehefin.
Mae croeso i unrhywun o fyd busnes Cymraeg y brifddinas a'r cyffiniau ymuno â Chwlwm Busnes Caerdydd.
“Mae apel y Cwlwm yn unigryw – does dim fforwm arall o'i math. Mae'n gyfle i bobl busnes a phroffesiynnol sy'n byw neu'n gweithio yng Nghaerdydd a'r cyffiniau i gwrdd a'i gilydd mewn awyrgylch anffurfiol a chyfeillgar. Rydyn ni'n annog trafodaethau am faterion busnes a'r byd proffesiynnol trwy gyfrwng yr iaith Gymraeg.”
Noson Clonc a Choctels; rhan o ddigwyddiadau Tafwyl
Lleoliad: The Dead Canary, Barrack Ln, Caerdydd
Croeso i bawb, ond cysylltwch â ni i archebu eich lle.
Os oes diddordeb gennych ym myd busnes, ymunwch â Chwlwm Busnes Caerdydd. Mae ein haelodau’n gynrychiolaeth eang o Gymry Cymraeg y brifddinas.
I dderbyn yr wybodaeth ddiweddaraf am ein digwyddiadau, ymunwch â ni ar LinkedIn neu dilynwch ni ar Twitter — defnyddiwch #cwlwm wrth drydaru.